
	1. Parengto projekto tikslai ir uždaviniai.

	Pritarti Šilutės rajono savivaldybės visuomenės sveikatos biuro stojimui į Lietuvos visuomenės sveikatos asociaciją.


	2. Kaip šiuo metu yra sureguliuoti projekte aptarti klausimai.
Savivaldybės taryba, vadovaudamasi Lietuvos Respublikos biudžetinių įstaigų įstatymo 3 straipsnio 3 dalimi, gali pritarti biudžetinės įstaigos jungimuisi į asociacijas, kurių paskirtis – įgyvendinti viešuosius interesus, jeigu toks jungimasis neprieštarauja biudžetinės įstaigos steigimo dokumentams ir veiklos tikslams.
Vadovaujantis Lietuvos visuomenės sveikatos asociacijos įstatų 4.2.4 punktu ir 2019 m. kovo 27 d. XV Suvažiavimo Nr. S-9 Nutarimu yra nustatyti asociacijos nario mokesčiai:   stojamasis – 150 Eur, metinis – 100 Eur. Lėšos bus apmokamos iš Šilutės rajono savivaldybės visuomenės sveikatos biuro lėšų.

	3. Kokių pozityvių rezultatų laukiama.
Teisės aktų nustatyta tvarka bus pritarta Šilutės rajono savivaldybės visuomenės sveikatos biuro stojimui į Lietuvos visuomenės sveikatos asociaciją.

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.


	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
-


		6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia.





	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
-


	8. Projekto autorius ar autorių grupė.

	Sprendimo projektą parengė Šilutės rajono savivaldybės Viešųjų paslaugų skyriaus vyr. specialistė-savivaldybės gydytoja Gintarė Tamašauskienė. Prašymą dėl stojimo į Lietuvos visuomenės sveikatos asociaciją pateikė visuomenės sveikatos biuro direktorė Kristina Surplė.


	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Visuomenės sveikatos biuras, mokamos paslaugos.


	10. Kiti, autorių nuomone, reikalingi pagrindimai ir paaiškinimai.
Lietuvos visuomenės sveikatos asociacijos veiklos tikslai (veiklos sritys) yra:
1. dalyvauti formuojant visuomenės sveikatos politiką (valstybiniu, regioniniu, savivaldybės lygmenimis);
2. pagal kompetenciją dalyvauti teisėkūroje, derinant teisės aktų projektus, teikiant pasiūlymus;
3. teikti siūlymus dėl specialistų rengimo, kvalifikacijos kėlimo, tobulinti mokslo žinių diegimą praktikoje;
4. atstovauti Asociacijai ir ginti jos narių interesus;
5. skatinti bendruomenę aktyviai rūpintis savo sveikata.
Asociacijos veiklos uždaviniai (veiklos rūšys):
1. teikti pasiūlymus visuomenės sveikatos priežiūros tobulinimo klausimais valstybės ir savivaldybių institucijoms bei sveikatos priežiūros įstaigoms;
2. atstovauti Asociacijai valstybės valdymo, savivaldos bei visose kitose institucijose, įstaigose ir organizacijose;
3. bendradarbiauti su Lietuvos ir užsienio įmonėmis, įstaigomis, organizacijomis;
4. atlikti strategijų, teisės aktų, ekonominės ir kitos veiklos poveikio visuomenės sveikatai vertinimą;
5. skatinti Asociacijos narius mokyti bendruomenę sveikos gyvensenos Asociacijos narių bazėse;
6. ruošti ir dalyvauti įgyvendinant sveikatos stiprinimo programas;
7. kaupti ir skelbti informaciją apie visuomenės sveikatą ir priemones jai išsaugoti ir stiprinti;
8. skatinti tarpsektorinį bendradarbiavimą sveikatinimo srityje, dalyvauti ir inicijuoti naujų aljansų su skirtingais sektoriais kūrimą;
9. įvairiomis formomis organizuoti visuomenės sveikatinimo procesą: rengti visuomenės sveikatos klausimais mokslines-praktines konferencijas, seminarus, paskaitas, apmokymus;
10.  konsultuoti sveikatinimo klausimais.



          

Viešųjų paslaugų skyriaus 
vyr. specialistė-savivaldybės gydytoja  			              Gintarė Tamašauskienė

